แบงก์ชาติยันระบบแบงก์แข็งแกร่ง ไม่กลัวแห่ถอนเงิน
แบงก์ชาติไม่ห่วงคนแห่ถอนเงิน ระบบแบงก์แข็งแรงมีเงินสำรองฉุกเฉินมากกว่า 1 เท่า
21 ก.ย. 2563

นายธาริฑธิ์ ปั้นเปี่ยมรัษฎ์ ผู้อำนวยการอาวุโสฝ่ายตรวจสอบและวิเคราะห์ความเสี่ยงสถาบันการเงิน ธนาคารแห่งประเทศไทย (ธปท.) กล่าวว่า ธปท.ไม่เป็นห่วงระบบสถาบันการธนาคารพาณิชย์ เนื่องจากมี การดำรงสินทรัพย์สภาพคล่องเพื่อรองรับสถานการณ์สภาพคล่องที่มีความรุนแรง (LCR) มากกว่า 1 เท่า ซึ่งถือว่าอยู่ในระดับสูง
นอกจากนี้ ธปท. ได้คุยกับสถาบันการเงินธนาคารพาณิชย์ทั้งหมดแล้ว เพื่อติดตามสถานการณ์อย่างใกล้ชิด
"เงินต้องมีที่ไป การถอนเงินจากธนาคารหนึ่งก็ต้องไปอีกธนาคารหนึ่ง ระบบสถาบันการเงินธนาคารพาณิชย์ไทยจึงไม่น่าเป็นห่วง" นายธาริฑธิ์ กล่าว